

ДЕКАН ФАКУЛТЕТА ЗАШТИТЕ НА РАДУ У НИШУ

РАСПИСУЈЕ

**О Г Л А С**

за избор у звање једног сарадника ван радног односа (демонстратора) за помоћ у настави на студијском програму основних академских студија Заштита на раду, на предметима:

- Заштита од опасног дејства електричне енергије и

- Електрична постројења и инсталације,

у трајању од најдуже једне школске године, са могућношћу продужења за још једну школску годину.

Општи и посебни услови су предвиђени Законом о високом образовању, Статутом Факултета заштите на раду у Нишу и Правилником о поступку стицања звања и заснивања радног односа сарадника Факултета заштите на раду у Нишу:

* студент Факултета заштите на раду у Нишу, студија првог, другог или трећег степена академских студија, који је на студијама првог степена остварио најмање 120 ЕСПБ бодова са укупном просечном оценом најмање 8 (осам);
* рангирање пријављених кандидата се врши према критеријумима прописаним Законом о високом образовању и Правилником о поступку стицања звања и заснивања радног односа сарадника Факултета заштите на раду у Нишу.

Као одговарајуће студије за избор сарадника ван радног односа за наведене предмете, сматрају се: основне академске студије, студијски програм Заштита на раду; мастер академске студије, студијски програми Инжењерство заштите на раду и Инжењерство заштите од пожара и докторске академске студије, студијски програм Инжењерство заштите на раду.

Кандидати уз пријаву подносе: биографију и доказе о испуњености услова огласа (доказ о статусу студента, уверење о положеним испитима, копија дипломе са додатком дипломи и сл.)

Пријаве се подносе на адресу: Факултет заштите на раду у Нишу, ул. Чарнојевића 10а, у року од 8 дана од објављивања огласа на интернет страници Факултета заштите на раду у Нишу.

Неблаговремене пријаве, као и пријаве кандидата које нису поднете на прописан начин, сматраће се неуредним и неће бити разматране.

Поднета документација неће се враћати кандидатима.

 Д Е К А Н

 ФАКУЛТЕТА ЗАШТИТЕ НА РАДУ У НИШУ

 Др Срђан Глишовић, ред. проф.